b'\n_START_ARTICLE_\nMost Tacoma Narrows (2007)\n_START_SECTION_\nZahodni most\n_START_PARAGRAPH_\nSedanji zahodni most je bil zasnovan in rekonstruiran kot pali\xc4\x8dje, z vlo\xc5\xbeki za opornike in odprtine na vozi\xc5\xa1\xc4\x8du, da bi prepu\xc5\xa1\xc4\x8dal veter. Dela so se za\xc4\x8dela 14. oktobra 1950. Dolg je 1822 m - 12 m dalj\xc5\xa1i od prvega mostu, najdalj\xc5\xa1i razpon zna\xc5\xa1a 853,4 m, svetla odprtina na srednjo vi\xc5\xa1ino vode zna\xc5\xa1a 56,8 m. Lokalni prebivalci so mu dali vzdevek Sturdy Gertie (trdna Gertie), saj je bilo odpravljeno nihanje, ki je pestilo prej\xc5\xa1njo obliko. Ko je bil zgrajen, je bil zahodni most tretji najdalj\xc5\xa1i vise\xc4\x8di most po razponu na svetu.  _NEWLINE_Kot pri drugih sodobnih vise\xc4\x8dih mostovih, je bil zahodni most zgrajen iz jeklenih plo\xc5\xa1\xc4\x8d. Gradnja novih kabelskih sidri\xc5\xa1\xc4\x8d je bila izvedena poleti leta 1948 in se nadaljevala v pozno 1948 in v 1949. Nova sidri\xc5\xa1\xc4\x8da tehtajo 49.000 t in so bila vgrajena globoko v utrjena tla. Zaradi globine vode 150 m ob vzno\xc5\xbeju tesni, sta podstavka za pilone vsak velikosti 130 x 80 x 225 metrov in vsebujeta 34.000 kubi\xc4\x8dnih metrov betona. Stojita 5,2 m nad gladino vode, da bi zmanj\xc5\xa1ali vpliv na korozijo. Oba pilona sta enakomerne \xc5\xa1irine, oja\xc4\x8dena s tremi pre\xc4\x8dniki. Med vgradnjo se je zgodil potres, ki je povzro\xc4\x8dil nekaj \xc5\xa1kode, vendar se je delo kmalu nadaljevalo. Za potrebe vgradnje kablov so marali zgraditi provizori\xc4\x8dno brv. Vozi\xc5\xa1\xc4\x8dna konstrukcija je bila sestavljena iz predmontiranih enot dolgih po 20 m. Most je pobarvan z Narrows zelo barvo. Most je podvr\xc5\xbeen celoletnemu stalnemu vzdr\xc5\xbeevanju (zamenjava kovinski delov, barvanje,...). Most je pre\xc5\xbeivel \xc5\xbee ve\xc4\x8d potresov (1965, 1999 in 2001)._NEWLINE_Most je bil zasnovan tako, da omogo\xc4\x8da promet 60.000 vozil dnevno skupaj z vzhodnim mostom, ki je bil odprt 15. julija 2007.  _NEWLINE_Ob 50. obletnici mostu v letu 2000 je zasebno podjetje, ki je pregledalo most ugotovil, da "je stanje med najbolje vzdr\xc5\xbeevanimi" in na splo\xc5\xa1no ostaja med najbolje ohranjenimi tega tipa.\n_START_SECTION_\nVzhodni most\n_START_PARAGRAPH_\nV letu 1998 so volivci v dr\xc5\xbeavi Washington in prizadetih okro\xc5\xbeij odobrili ukrep za gradnjo drugega mostu. Pripravljalna dela so se za\xc4\x8dela v letu 2001. Gradnja novega mostu, ki le\xc5\xbei proti vzhodu vzporedno z mostom iz leta 1950, se je za\xc4\x8dela 4. oktobra 2002 in je bila kon\xc4\x8dana 15. julija 2007. Projektni vodja gradnje je bil David Climie. Projekt so izdelali v dru\xc5\xbebah HNTB in Parsons Transportation Group._NEWLINE_Washington State Department of Transportation pobira cestnino pred vstopom na vzhodni most 4,50 $ za imetnike transponderjev v vozilih in 5,50 $ cestnine za gotovino / kreditne kartice. Obstoje\xc4\x8di most je bil brez cestnine od leta 1965. Novi most zaznamuje prva vgradnja novega elektronskega sistema cestninjenja Good To Go!'